b'\n_START_ARTICLE_\nEeva Litmanen\n_START_PARAGRAPH_\nEeva Riitta Orvokki Litmanen (ent. Litmanen-Franck, s. 25. helmikuuta 1944 Lappeenranta) on suomalainen n\xc3\xa4yttelij\xc3\xa4. Litmanen palkittiin vuonna 2000 parhaan naisp\xc3\xa4\xc3\xa4osan Jussilla p\xc3\xa4\xc3\xa4roolistaan elokuvassa Rakkaudella, Maire._NEWLINE_Elokuussa 2007 julkaistiin Litmasen omael\xc3\xa4m\xc3\xa4kerta Saa siin\xc3\xa4 monena olla (Like)._NEWLINE_Litmanen on runonlaulaja Larin Parasken j\xc3\xa4lkel\xc3\xa4inen suoraan alenevassa polvessa. Paraske oli h\xc3\xa4nen isois\xc3\xa4ns\xc3\xa4 \xc3\xa4idin\xc3\xa4iti. Vuosina 1976\xe2\x80\x931996 Litmanen oli naimisissa n\xc3\xa4yttelij\xc3\xa4 Kari Franckin kanssa. Avioliitosta syntyi vuonna 1977 tyt\xc3\xa4r Karoliina Franck, joka on my\xc3\xb6s n\xc3\xa4yttelij\xc3\xa4. Vuonna 2006 Litmanen avioitui pitk\xc3\xa4aikaisen kumppaninsa juristi Heikki Lammen kanssa._NEWLINE_Vuonna 2019 Eeva Litmaselle my\xc3\xb6nnettiin taiteilijael\xc3\xa4ke.'